FK Lima

Kauno „Lima“ – buvęs Lietuvos futbolo klubas iš Kauno.

 Istorija 

Klubas įsikūrė prie tekstilės gamyklos „Lima“, kuri buvo įkurta 1937 m. kairiajame Neries krante šalia Vilijampolės tilto. Komanda iš pradžių žaidė Darbo rūmų aikštėje Jonavos gatvėje (vėliau tapo „Limos“ stadionu). Audinius, medžiagas kostiumams ir verpalus gaminęs fabrikas buvo įsteigtas 1936 m. ir veikti pradėjo po metų. Jo steigėjai buvo Abraomas Taršis, Ilja Romas, Chaimas Romas, Chaimas Klečkinas, Isakas Taršis. Kodėl parinktas „Limos“ pavadinimas, neaišku. 1937 m. fabriko komanda dalyvavo Kauno įmonių žaibo turnyre.

1940 m. fabriką nacionalizavo sovietai. 1946 m. atnaujinęs veiklą, „Limos“ fabrikas tapo vienu iš stambiausiu Lietuvos tekstilės fabrikų.http://virtualios-parodos.archyvai.lt/lt/virtualios-parodos/34/sovietines-lietuvos-ekonomika-nuo-industrializacijos-iki-nuolatinio-stygiaus-lya/exh-92/pramone/case-507#slide6 Sovietmečiu prie tekstilės fabriko „Limos“ sporto kolektyvas įsikūrė 1948 m. Jis priklausė „Žalgirio“ sporto draugijai. 1961 m. Kauno sporto kombinato stadione „Lima“ žaidė tarptautines rungtynes su Baltyk Gdynia komanda.

1962 m. „Limos“ komanda Kapsuke „Tiesos“ taurės finale žaidė su kita vilnonių audinių komanda Šešupė Kapsukas ir laimėjo 3-1. Komandos puolėjai buvo Julius Petkevičius (pamainos meistras, kapitonas), Vaclovas Vaičiūnas (darbininkas), Romualdas Dambrauskas (ūkvedys), žaidė Edvardas Domeika (sandėlininkas). 1971 m. „Limos“ gamykla prijungta prie „Drobės“ fabriko (sudarant Kauno verpimo fabriką), todėl FK Drobė perėmė „Limos“ vietą aukščiausiojoje lygoje. „Lima“ buvo viena ryškesnių gamybinių kolektyvų komandų, kuri aukščiausiojoje lygoje žaidė 19 sezonų.

Po Nepriklausomybės atgavimo, fabriko teritorija išformuota, joje įrengtas prekybos centras „Prisma“, vėliau – „Maxima“ ir „Ikea“.https://www.delfi.lt/bustas/nt-rinka/kaip-is-lusnyno-legendinis-kauno-kvartalas-pamazu-tampa-prestiziniu-anksciau-net-elektra-tureti-buvo-prabanga.d?id=79097205 Fabriko vardą mena Limos takas, vedantis nuo Žaliakalnio link buvusios fabriko teritorijos Jonavos gatvėje.

 Pasiekimai 

 Sezonai 

|}

Žymūs žaidėjai
 Romualdas Dambrauskas, 1956, 1960–1965
 Jonas Kubilevičius, 1954
 Henrikas Markevičius, 1954

 Treneriai 
 Jaroslavas Citavičius, 1953, 1954
 Romualdas Dambrauskas, 1956, 1962–1965

 Šaltiniai 

 Nuorodos 

Kategorija:Buvę Lietuvos futbolo klubai
Kategorija:Kauno futbolo klubai